Document ID: 32010R0997

KOMISJONI MÄÄRUS (EL) nr 997/2010,
5. november 2010,
millega peatatakse teatavate looduslike looma- ja taimeliikide isendite sissetoomine Euroopa Liitu
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 9. detsembri 1996. aasta määrust (EÜ) nr 338/97 looduslike looma- ja taimeliikide kaitse kohta nendega kauplemise reguleerimise teel, (1) eriti selle artikli 19 lõiget 2,
pärast konsulteerimist teadusliku järelevalverühmaga,
ning arvestades järgmist:
(1)
Määruse (EÜ) nr 338/97 artikli 4 lõikes 6 on sätestatud, et komisjon võib nimetatud lõike punktides a-d ettenähtud tingimustel kehtestada piiranguid teatavate liikide sissetoomisele Euroopa Liitu. Lisaks sellele on selliste piirangute jaoks meetmete rakendamine sätestatud komisjoni 4. mai 2006. aasta määruses (EÜ) nr 865/2006, millega kehtestatakse looduslike looma- ja taimeliikide kaitset nendega kauplemise reguleerimise teel käsitleva nõukogu määruse (EÜ) nr 338/97 üksikasjalikud rakenduseeskirjad (2).
(2)
Loetelu liikidest, mille sissetoomine liitu on peatatud, kehtestati komisjoni 30. aprilli 2009. aasta määrusega (EÜ) nr 359/2009, millega peatatakse teatavate looduslike looma- ja taimeliikide isendite sissetoomine liitu (3).
(3)
Teaduslik järelevalverühm on viimaste andmete põhjal jõudnud järeldusele, et teatavate määruse (EÜ) nr 338/97 A ja B lisas loetletud liikide kaitsestaatus halveneb tunduvalt, kui nende sissetoomist liitu teatavatest päritoluriikidest ei peatata. Seepärast tuleks peatada järgmiste liikide sissetoomine:
-
Cuora amboinensis Vietnamist;
-
Cuora galbinifrons Laosest ja Vietnamist;
-
Dendrobium nobile Laosest.
(4)
Lisaks on teaduslik järelevalverühm kõige värsketemate andmete põhjal jõudnud järeldusele, et liitu sissetoomise peatamist ei tuleks enam nõuda järgmiste liikide puhul:
-
Ovis ammon nigrimontana (jahitrofeed) Kasahstanist;
-
Leucopternis occidentalis Ecuadorist ja Peruust;
-
Hexaprotodon liberiensis Côte d'Ivoire’ist, Guinea-Bissaust ja Sierra Leonest;
-
Hippopotamus amphibius Kongo Demokraatlikust Vabariigist ja Malawist;
-
Chrysocyon brachyurus Boliiviast ja Peruust;
-
Eupleres goudotii, Fossa fossana, Anas bernieri, Mantella baroni, Mantella aff. baroni, Mantella cowanii, Mantella haraldmeieri, Mantella laevigata, Mantella madagascariensis, Mantella manery, Mantella nigricans ja Mantella pulchra Madagaskarilt;
-
Leopardus colocolo ja Leopardus pajeros Tšiilist;
-
Leptailurus serval Alžeeriast;
-
Prionailurus bengalensis Hiinast (Macau);
-
Cynogale bennettii Bruneist, Hiinast, Indoneesiast, Malaisiast ja Taist;
-
Equus zebra hartmannae Angolast;
-
Myrmecophaga tridactyla Belize’ist ja Uruguayst;
-
Alouatta macconnelli Trinidadist ja Tobagost;
-
Ateles paniscus, Chalcostigma olivaceum, Heliodoxa rubinoides, Buteo albonotatus, Buteo platypterus, Forpus xanthops, Pionus chalcopterus, Otus roboratus, Pseudoscops clamator, Pulsatrix melanota ja Podocnemis sextuberculata Peruust;
-
Lagothrix cana ja Varanus yemenensis kõigist levikuala riikidest;
-
Cebus capucinus Belize’ist;
-
Cercocebus atys Ghanast;
-
Cercopithecus ascanius Burundist;
-
Cercopithecus cephus Kesk-Aafrika Vabariigist;
-
Cercopithecus dryas, Glaucidium capense ja Phodilus prigoginei Kongo Demokraatlikust Vabariigist;
-
Cercopithecus pogonias ja Cercopithecus preussi Kamerunist ja Ekvatoriaal-Guineast;
-
Colobus polykomos Côte d'Ivoire’ist;
-
Colobus vellerosus Côte d'Ivoire’ist ja Ghanast;
-
Macaca arctoides Indiast, Malaisiast ja Taist;
-
Macaca assamensis Nepalist;
-
Macaca fascicularis Bangladeshist ja Indiast;
-
Macaca leonina, Ratufa bicolor, Psittacula roseata ja Strix uralensis davidi Hiinast;
-
Macaca maura, Macaca nigra, Macaca nigrescens, Macaca ochreata, Macaca pagensis, Goura cristata, Goura scheepmakeri, Goura victoria, Spizaetus bartelsi, Cacatua sanguinea, Lorius domicella, Alisterus chloropterus chloropterus, Eclectus roratus, Psittacula alexandri, Tanygnathus gramineus, Ninox rudolfi, Otus angelinae, Tyto inexspectata, Tyto nigrobrunnea, Tyto sororcula, Ornithoptera tithonus, Troides andromache (looduses kasvanud ja farmis kasvatatud isendid) ja Tridacna gigas Indoneesiast;
-
Papio anubis Liibüast;
-
Papio papio Guinea-Bissaust;
-
Procolobus verus Beninist, Côte d'Ivoire’ist, Ghanast, Sierra Leonest ja Togost;
-
Trachypithecus phayrei Kambodžast, Hiinast ja Indiast;
-
Trachypithecus vetulus Sri Lankalt;
-
Galago demidoff Burkina Fasost ja Kesk-Aafrika Vabariigist;
-
Galago granti Malawist;
-
Arctocebus aureus Kesk-Aafrika Vabariigist ja Gabonist;
-
Nycticebus pygmaeus Kambodžast ja Laosest;
-
Chiropotes chiropotes, Chiropotes israelita, Chiropotes satanas, Chiropotes utahickae, Nannopsittaca panychlora, Pyrrhura leucotis, Touit melanonotus, Touit surdus ja Eunectes deschauenseei Brasiiliast;
-
Ratufa affinis ja Ketupa ketupu Singapurist;
-
Balaeniceps rex Sambiast;
-
Buceros rhinoceros Taist;
-
Tauraco corythaix, Agapornis fischeri (farmis kasvatatud isendid) ja Python sebae Mosambiigist;
-
Tauraco fischeri, Agapornis lilianae, Poicephalus cryptoxanthus, Poicephalus meyeri, Poicephalus rufiventris, Bubo vosseleri, Gongylophis colubrinus ja Stigmochelys pardalis Tansaaniast;
-
Tauraco macrorhynchus, Terathopius ecaudatus ja Strix woodfordii Guineast;
-
Tauraco porphyreolopha Ugandast;
-
Accipiter brachyurus, Tyto aurantia, Tyto manusi, Varanus bogerti ja Varanus telenesetes Paapua Uus-Guineast;
-
Accipiter gundlachi ja Aratinga euops Kuubalt;
-
Accipiter imitator ja Nesasio solomonensis Paapua Uus-Guineast ja Saalomoni saartelt;
-
Buteo galapagoensis, Pyrrhura albipectus, Pyrrhura orcesi, Conolophus pallidus ja Conolophus subcristatus Ecuadorist;
-
Buteo ridgwayi Dominikaani Vabariigist ja Haiitilt;
-
Erythrotriorchis radiatus, Lophoictinia isura, Polytelis alexandrae ja Varanus keithhornie Austraaliast;
-
Gyps coprotheres Mosambiigist, Namiibiast ja Svaasimaalt;
-
Harpyopsis novaeguineae Indoneesiast ja Paapua Uus-Guineast;
-
Falco deiroleucus Belize’ist ja Guatemalast;
-
Falco fasciinucha Botswanast, Etioopiast, Kenyast, Malawist, Mosambiigist, Lõuna-Aafrikast, Sudaanist, Tansaaniast, Sambiast ja Zimbabwest;
-
Falco hypoleucos Austraaliast ja Paapua Uus-Guineast;
-
Micrastur plumbeus Colombiast ja Ecuadorist;
-
Polyplectron schleiermacheri Indoneesiast ja Malaisiast;
-
Anthropoides virgo Sudaanist;
-
Balearica regulorum Angolast, Lesothost, Malawist, Mosambiigist, Namiibiast, Rwandast, Svaasimaalt, Ugandast;
-
Pitta nympha Brunei Darussalamist, Hiinast, Põhja-Koreast, Indoneesiast, Jaapanist, Malaisiast ja Lõuna-Koreast;
-
Pycnonotus zeylanicus Malaisiast;
-
Charmosyna aureicincta Fidžilt;
-
Trichoglossus johnstoniae, Prioniturus luconensis, Bubo philippensis, Otus fuliginosus, Otus longicornis, Otus mindorensis ja Otus mirus Filipiinidelt;
-
Agapornis pullarius Angolast ja Kenyast;
-
Amazona agilis ja Amazona collaria Jamaicalt;
-
Amazona mercenaria Venezuelast;
-
Amazona xanthops Boliiviast ja Paraguayst;
-
Aratinga aurea Argentinast;
-
Bolborhynchus ferrugineifrons, Hapalopsittaca fuertesi, Pyrrhura calliptera ja Pyrrhura viridicata Colombiast;
-
Poicephalus robustus Botswanast, Gambiast, Namiibiast, Senegalist, Lõuna-Aafrikast ja Svaasimaalt;
-
Psittacula finschii Bangladeshist ja Kambodžast;
-
Psittacus erithacus Burundist, Malist ja Togost;
-
Bubo blakistoni Hiinast, Jaapanist ja Venemaalt;
-
Ninox affinis Indiast;
-
Otus capnodes ja Otus paulani Komooridelt;
-
Otus insularis Seišellidelt;
-
Scotopelia ussheri Côte d'Ivoire’ist, Ghanast, Guinea-Bissaust, Libeeriast ja Sierra Leonest;
-
Heloderma horridum Guatemalast ja Mehhikost;
-
Podocnemis erythrocephala Colombiast ja Venezuelast;
-
Podocnemis expansa Colombiast, Ecuadorist, Guyanast, Peruust, Trinidadist ja Tobagost ning Venezuelast;
-
Gopherus polyphemus Ameerika Ühendriikidest;
-
Manouria emys Bangladeshist, Indiast, Birmast ja Taist;
-
Testudo horsfieldii Hiinast ja Pakistanist;
-
Montipora caliculata Tongalt.
(5)
Konsulteeritud on kõikide riikidega, kust on pärit liigid, mille suhtes käesoleva määrusega kehtestatakse uued liitu sissetoomise piirangud.
(6)
Konventsiooni osapoolte konverentsi 15. istungil vastuvõetud uued nomenklatuuriviited (loomaliikide jaotamine ja ümbernimetamine).
(7)
Seepärast tuleks muuta loendit liikidest, mille sissetoomine liitu on peatatud ning määrus (EÜ) nr 359/2009 tuleks selguse huvides asendada.
(8)
Käesoleva määrusega ettenähtud meetmed on kooskõlas looduslike looma- ja taimeliikidega kauplemise komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Kui määruse (EÜ) nr 865/2006 artikli 71 sätetest ei tulene teisiti, peatatakse teatavate käesoleva määruse lisas loetletud looduslike looma- ja taimeliikide isendite sissetoomine liitu.
Artikkel 2
Määrus (EÜ) nr 359/2009 tunnistatakse kehtetuks.
Viiteid kehtetuks tunnistatud määrusele tõlgendatakse viidetena käesolevale määrusele.
Artikkel 3
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 5. november 2010

Labels: 10
3
15
20